L 42/10
MT
Il-Ġurnal Uffiċjali tal-Unjoni Ewropea
23.2.2022
(5)
L-Anness tad-Deċiżjoni ta’ Implimentazzjoni (UE) 2021/641 ġie emendat dan l-aħħar bid-Deċiżjoni ta’ Implimentazzjoni tal-Kummissjoni (UE) 2022/198 (4), wara t-tifqigħat tal-HPAI fit-tjur jew fl-għasafar tat-trobbija fil-Bulgarija, fil-Ġermanja, fi Spanja, fi Franza, fl-Ungerija, fin-Netherlands, fil-Polonja u fil-Portugall li kienu jeħtieġu li jiġu riflessi f’dak l-Anness.
(6)
Mid-data tal-adozzjoni tad-Deċiżjoni ta’ Implimentazzjoni (UE) 2022/198, iċ-Ċekja, id-Danimarka, il-Ġermanja, Spanja, Franza, l-Italja, in-Netherlands, il-Polonja u l-Portugall innotifikaw lill-Kummissjoni dwar tifqigħat ulterjuri tal-HPAI tas-sottotip H5N1 fi stabbilimenti fejn kienu jinżammu t-tjur jew l-għasafar tat-trobbija, li jinsabu fiż-żoni elenkati fl-Anness ta’ dik id-Deċiżjoni ta’ Implimentazzjoni jew barra minnhom.
(7)
Barra minn hekk, ir-Rumanija nnotifikat lill-Kummissjoni dwar tifqigħa tal-HPAI tas-sottotip H5N1 fi stabbiliment fejn kienu jinżammu t-tjur jew l-għasafar tat-trobbija fil-Kontea ta’ Ialomița ta’ dak l-Istat Membru.
(8)
Barra dan, ir-Renju Unit fir-rigward tal-Irlanda ta’ Fuq innotifika lill-Kummissjoni dwar tifqigħa tal-HPAI tas-sottotip H5N1 fi stabbiliment fejn kienu jinżammu t-tjur jew l-għasafar tat-trobbija.
F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“Ftehim dwar il-Ħruġ”), u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, ir-Regolament (UE) 2016/429, kif ukoll l-atti tal-Kummissjoni bbażati fuqu, japplikaw għar-Renju Unit u fir-Renju Unit fir-rigward tal-Irlanda ta’ Fuq wara tmiem il-perjodu ta’ tranżizzjoni previst fil-Ftehim dwar il-Ħruġ.
Konsegwentement, il-miżuri protettivi stabbiliti fid-Deċiżjoni ta’ Implimentazzjoni (UE) 2021/641 japplikaw fir-Renju Unit fir-rigward tal-Irlanda ta’ Fuq.
(9)
L-awtoritajiet kompetenti taċ-Ċekja, tad-Danimarka, tal-Ġermanja, ta’ Spanja, ta’ Franza, tal-Italja, tan-Netherlands, tal-Polonja, tal-Portugall, tar-Rumanija u tar-Renju Unit fir-rigward tal-Irlanda ta’ Fuq ħadu l-miżuri neċessarji għallkontroll tal-mard meħtieġa f’konformità mar-Regolament Delegat (UE) 2020/687, inkluż l-istabbiliment ta’ żoni ta’ protezzjoni u ta’ sorveljanza madwar dawk it-tifqigħat.
(10)
Il-Kummissjoni eżaminat il-miżuri ta’ kontroll tal-mard li ttieħdu miċ-Ċekja, mid-Danimarka, mill-Ġermanja, minn Spanja, minn Franza, mill-Italja, min-Netherlands, mill-Polonja, mill-Portugall, mir-Rumanija u mir-Renju Unit firrigward tal-Irlanda ta’ Fuq f’kollaborazzjoni ma’ dawk l-Istati Membri u mar-Renju Unit fir-rigward tal-Irlanda ta’ Fuq u hija sodisfatta li l-konfini taż-żoni ta’ protezzjoni u ta’ sorveljanza stabbiliti fiċ-Ċekja, fid-Danimarka, filĠermanja, fi Spanja, fi Franza, fl-Italja, fin-Netherlands, fil-Polonja, fil-Portugall, fir-Rumanija u fir-Renju Unit firrigward tal-Irlanda ta’ Fuq stabbiliti mill-awtoritajiet kompetenti ta’ dawk l-Istati Membri u tar-Renju Unit firrigward tal-Irlanda ta’ Fuq, jinsabu ’l bogħod biżżejjed mill-istabbilimenti fejn ġew ikkonfermati t-tifqigħat riċenti tal-HPAI.
(11)
Fl-Anness tad-Deċiżjoni ta’ Implimentazzjoni (UE) 2021/641, bħalissa ma hemm l-ebda żona elenkata bħala żona ta’ protezzjoni għar-Rumanija u l-ebda żona elenkata bħala żona ta’ protezzjoni u ta’ sorveljanza għar-Renju Unit firrigward tal-Irlanda ta’ Fuq.
(12)
Sabiex jiġi evitat kwalunkwe tfixkil bla bżonn għall-kummerċ fl-Unjoni u biex tiġi evitata l-impożizzjoni ta’ ostakli mhux ġustifikati għall-kummerċ minn pajjiżi terzi, jeħtieġ li fil-livell tal-Unjoni, f’kollaborazzjoni maċ-Ċekja, madDanimarka, mal-Ġermanja, ma’ Spanja, ma’ Franza, mal-Italja, man-Netherlands, mal-Polonja, mal-Portugall, marRumanija u mar-Renju Unit fir-rigward tal-Iralnda ta’ Fuq, jiġu deskritti malajr iż-żoni ta’ protezzjoni u ta’ sorveljanza stabbiliti minn dawk l-Istati Membri u mir-Renju Unit fir-rigward tal-Irlanda ta’ Fuq, f’konformità marRegolament Delegat (UE) 2020/687.
(13)
Għalhekk, jenħtieġ li jiġu emendati ż-żoni elenkati għaċ-Ċekja, għad-Danimarka, għall-Ġermanja, għal Spanja, għal Franza, għall-Italja, għan-Netherlands, għall-Polonja, għall-Portugall u għar-Rumanija fl-Anness tad-Deċiżjoni ta’ Implimentazzjoni (UE) 2021/641.
(14)
Barra minn hekk, jenħtieġ li tiġi elenkata żona ta’ protezzjoni għar-Rumanija u żoni ta’ protezzjoni u ta’ sorveljanza għar-Renju Unit fir-rigward tal-Irlanda ta’ Fuq fl-Anness tad-Deċiżjoni ta’ Implimentazzjoni (UE) 2021/641.
(4) Id-Deċiżjoni ta’ Implimentazzjoni tal-Kummissjoni (UE) 2022/198 tad-9 ta’ Frar 2022 li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna miżuri ta’ emerġenza marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 31, 14.2.2022, p. 56).